OnePlus 10T får lynhurtig 150W opladning

OnePlus 10T bliver udstyret med 150W hurtigladning, der kan oplade batteriet fra 0-100% på bare 19 minutter.

Der er stadig nogle dage til den officielle lancering af OnePlus 10T, men nu er det afsløret, at telefonen får 150W hurtigladning og et batteri på 4.800 mAh. Nyheden fremkom på OnePlus Community.

Telefonen får dermed hurtigere opladning end OnePlus 10 Pro, der blev lanceret tidligere på året med 80W opladning.
Sammenlignet med 10 Pro, klares 1-100% opladning på kun 19 minutter, kontra 32 minutter.

Læs mere om mobilen her: OnePlus 10T: Her er design og kameradetaljer.

Lang batterilevetid

Trods den lynhurtige opladning lover OnePlus, at batterikapaciteten er på mindst 80% efter 4 års typisk brug, eller 1.600 opladnings-cyklusser. Dette er blandt andet takket være 13 temperatur-sensorer og en “Customized Smart Charging Chip”, der holder øje med batteriet.

Hurtig opladning og hurtig processor

Udover den hurtige opladning, får 10T også en den hidtil hurtigste chip fra Qualcomm, nemlig Snapdragon 8+ Gen 1. Lagerpladsen er på enten 128 GB eller 256 GB og op til 16 GB RAM. Ikke alt ser dog ud til at være fremskridt, da den velkendte alert-slider må lade livet.

OnePlus 10T lanceres den 3. august kl. 16 dansk tid, under et live-event i New York.

Læs også: PlayStation VR2: Nye funktioner afsløret

OnePlus 10T får lynhurtig 150W opladning